CELEX: 62007CA0084
Language: lv
Date: 2008-12-04 00:00:00
Title: Lieta C-84/07: Tiesas (otrā palāta) 2008. gada 4. decembra spriedums — Eiropas Kopienu Komisija/Grieķijas Republika (Valsts pienākumu neizpilde — Direktīva 92/51/EEK — Diplomu atzīšana — Mācību kurss, kas apgūts brīvo mācību centrā , kurš uzņemšanas dalībvalstī nav atzīts par izglītības iestādi — Optiķis)

24.1.2009   
            
            
               LV
            
            
               Eiropas Savienības Oficiālais Vēstnesis
            
            
               C 19/2
            
         Tiesas (otrā palāta) 2008. gada 4. decembra spriedums — Eiropas Kopienu Komisija/Grieķijas Republika
   (Lieta C-84/07) (1)
   
   (Valsts pienākumu neizpilde - Direktīva 92/51/EEK - Diplomu atzīšana - Mācību kurss, kas apgūts “brīvo mācību centrā’, kurš uzņemšanas dalībvalstī nav atzīts par izglītības iestādi - Optiķis)
   (2009/C 19/02)
   Tiesvedības valoda — grieķu
   Lietas dalībnieki
   
      Prasītāja: Eiropas Kopienu Komisija (pārstāvji — G. Zavvos un H. Støvlbæk)
   
      Atbildētāja: Grieķijas Republika (pārstāvis — E. Skandalou)
   Priekšmets
   Valsts pienākumu neizpilde — Padomes 1992. gada 18. jūnija Direktīvas 92/51/EEK par otro vispārējo sistēmu profesionālās izglītības un mācību atzīšanai, lai papildinātu Direktīvu 89/48/EEK (OV L 209, 25. lpp.), 3. panta, 4. panta 1. punkta b) apakšpunkta un 12. panta pārkāpums
   Rezolutīvā daļa:
   
               1)
            
            
               Grieķijas Republika
               
                           —
                        
                        
                           neatzīstot optiķa diplomus, ko kompetentās Itālijas iestādes izsniegušas saistībā ar mācību kursu, kas apgūts tāda nolīguma ietvaros, saskaņā ar kuru šīs iestādes atzīst par līdzvērtīgu izglītību, ko Grieķijā sniegusi privāta iestāde;
                        
                     
                           —
                        
                        
                           paredzot, ka Itālijā izsniegto optiķa diplomu atzīšanas pārbaudes ietvaros ir nepieciešams, lai Itālijas iestādes sniegtu atbildi uz pieciem jautājumiem, ko tām iepriekš uzdevušas Grieķijas iestādes, un
                        
                     
                           —
                        
                        
                           neparedzot Itālijā izsniegto diplomu atzīšanas lūguma iesniedzējiem, kuri savus lūgumus iesnieguši pirms Likuma 2916/2001 par augstākās izglītības vai tai pielīdzinātas izglītības struktūru un noteikumu par jautājumu saistībā ar šīs izglītības tehnoloģisko sektoru izlemšanu spēkā stāšanās, iespēju izvēlēties starp adaptācijas stāžu un zināšanu pārbaudi
                        
                     nav izpildījusi pienākumus, kas tai paredzēti Padomes 1992. gada 18. jūnija Direktīvas 92/51/EEK par otro vispārējo sistēmu profesionālās izglītības un mācību atzīšanai, lai papildinātu Direktīvu 89/48/EEK, kas grozīta ar Eiropas Parlamenta un Padomes 2001. gada 14. maija Direktīvu 2001/19/EK, 3. pantā, 4. panta 1. punkta b) apakšpunktā un 12. pantā;
            
         
               2)
            
            
               piespriest Grieķijas Republikai atlīdzināt tiesāšanās izdevumus.
            
         
      (1)  OV C 95, 28.4.2007.